Velkommen til studiestart

**Velkommen som student ved Fagskolen i Finnmark – avdeling for maritime og marine fag Nordkapp høsten 2024.**

**Fagskolen i Finnmark – studiested Nordkapp** er samlokalisert med Nordkapp videregående skole, og med relativt små studentgrupper får du tett oppfølging av lærerne og gode forutsetninger for å fullføre studiene. Fagskolestudentene er lokalisert ved den videregående skolens kursavdeling «Nordkapp kompetanse og sikkerhetssenter» med umiddelbar nærhet til brosimulatorer.

Skolen har videre bibliotek og kantine der vi tilbyr frokost, varm lunsj m.m. til fordelaktige priser. Elever og studenter kan kjøpe egne rabattkort i kantinen.

**Honningsvåg** er en liten og levende havneby å studere i. Vi har et rikt kulturliv, men også muligheter for andre aktiviteter, og ikke minst for et variert og barskt friluftsliv. Tatt beliggenheten og værforholdene i betraktning, er det relativt god infrastruktur med flyplass, hurtigruteanløp og bussforbindelser.

**Informasjon om fagskolen**

Du finner nærmere informasjon på vår hjemmeside <https://fagskole.ffk.no/>

Studieplanen vil du blant annet også finne her.

**Studiestart**

Studiestart nye studenter: **Mandag 19. august kl. 10:30** med felles velkomst, introduksjon og omvisning. Første dag vil du få en generell introduksjon og omvisning. Ordinær timeplan med undervisning følges fra og med tirsdag 20. august.

Studiestart 2-års studenter: **Tirsdag 20. august kl. 09.00.** Etter velkomst følges ordinær timeplan.

Felles lunsj for studenter og ansatte **tirsdag 20. august kl. 11.45 – 12.15** i skolens kantine.

Oppmøtested er i Foajeen rett innenfor inngangen på nedsiden av den nye delen av skolen, og som vender mot havna og parkeringsplassen.

Et bilde som inneholder himmel, konstruksjon, utendørs, vindu

Automatisk generert beskrivelse

**Studieplass**   
Hvis du etter å ha sagt ja til studieplass likevel skulle ombestemme deg, ber vi om at skolen får melding så snart som mulig. Vi ber også om at du gir beskjed hvis du ikke kan møte første skoledag. Send epost til[epostadresse@ffk.no](mailto:epostadresse@ffk.no)

**Forkurs matematikk for nye studenter**

Matematikk er et bærende element i den utdanningen du nå skal ta og ved å repetere matematikkunnskapene dine vil du gi deg selv et godt grunnlag.

Gratis matematikkurs finner du på: <http://www.marfag.no/tilgang-til-matematikkurs>, registrer deg for en fri periode på 30 dager for å få tilgang til kurset. Ettersom du ikke vil få Feide bruker med det samme må du velge å registrere deg som Privatist.

**Skolerute**

De stedbaserte studiene følger i all hovedsak samme [skolerute](https://www.ffk.no/_f/p1/ifc48f818-79a8-4217-9312-6659481c3d8d/skoleruter_2024_2025.pdf) som gjelder for de videregående skolene i Finnmark. Det må imidlertid tas forbehold om at enkelte ferier og fridager *kan* utgå i forbindelse med gjennomføring av nødvendige kurs.

**Kjøp av skolebøker**

Det kan være lurt å vente med å kjøpe bøker til skolestart etter innspill fra faglærerne. Studenter ved maritime fag har gratis tilgang på enkelte læremidler som finnes på <https://www.marfag.no/>

**Kjøp av kalkulator**

Dere vil ha behov for kalkulator. Kalkulatoren som faglærerne anbefaler er: Kalkulator CASIO FX9860 G grafisk

**Krav om bærbar PC og Windows**

Et av målene for fagskoleutdanningen er at studentene skal utvikle ferdigheter i å bruke IKT gjennom læringsprosessen for senere å aktivt kunne bruke dette i arbeid. I denne sammenhengen er et krav om at studentene har sin egen bærbare PC med Windows operativsystem.

**Semesteravgift**    
Fagskolen i Nord har en semesteravgift pålydende 350 kr. pr semester med forfall 1. oktober og 1. februar. For å ha rett til å fremstille seg til eksamen må semesteravgiften være betalt innenfor frist. Semesteravgiften vil sendes ut i forbindelse med studiestart.

**Lånekassen**   
For de som har søkt om lån og stipend vil utbetaling fra lånekassen skje etter at lånekassen har mottatt melding fra studiestedet om at oppmøte er registrert.

**Hybler**   
Skolen har dessverre studenthybler, men det ordner seg for de aller fleste og anbefaler dere å bruke facebooksiden [Nordkapp- Hus/leilighet](https://www.facebook.com/groups/161194613975708) eller lignende kanaler. Det har vanligvis gått greit å skaffe seg hybel.

Vi gleder oss til å treffe deg i august. Velkommen!

Med vennlig hilsen og ønske om en fortsatt fin sommer,

Navn Etternavn Navn Etternavn   
Rektor Avdelingsleder

Interne referanser:

|  |  |
| --- | --- |
| [3.5.3](https://fif-ekstern.datakvalitet.net/docs/pub/DOK00069.pdf) | [Mottak av studenter og besøkende](https://fif-ekstern.datakvalitet.net/docs/pub/DOK00069.pdf) |
| [3.5.4](https://fif-ekstern.datakvalitet.net/docs/pub/DOK00070.pdf) | [Sjekkliste nytt studieår/nye studenter - Kullkoordinator](https://fif-ekstern.datakvalitet.net/docs/pub/DOK00070.pdf) |

Eksterne referanser:

|  |
| --- |
|  |